cyanic-selkie/wikianc huggingface dataset:
Μυστράς
1259: Ο Μυστράς παραχωρείται στους Βυζαντινούς
Από το 1308 το σύστημα της διοικήσεως μεταβλήθηκε και ο τίτλος του στρατηγού έδωσε τη θέση του σε μόνιμους διοικητές. Πρώτος διοικητής ήταν ο Μιχαήλ Καντακουζηνός (απεβ. 1316) (1308-1316). Τον διαδέχτηκε ο Ανδρόνικος Ασάν (1316-1322).
Το Δεσποτάτο και η οθωμανική κατάκτηση
Το 1429 δημιουργήθηκε ένα δεύτερο δεσποτάτο στο Μοριά, με έδρα τη Γλαρέντζα, ηγέτης του οποίου ορίστηκε ο Κωνσταντίνος ΙΑ΄ Παλαιολόγος, ενώ το 1430 ιδρύθηκε και τρίτο, με έδρα τα Καλάβρυτα, με δεσπότη τον Θωμά Παλαιολόγο, αδερφό του Κωνσταντίνου και του Θεόδωρου Β΄ Παλαιολόγου, ο οποίος ήταν δεσπότης του Μυστρά την περίοδο 1407-1443. Το 1443 ο Κωνσταντίνος έγινε δεσπότης του Μυστρά, θέση στην οποία παρέμεινε ως το 1448, οπότε χρίστηκε αυτοκράτορας -ο τελευταίος- της Βυζαντινής Αυτοκρατορίας. Τελευταίος δεσπότης του Μυστρά ήταν ο Δημήτριος Παλαιολόγος (1449-1460).
Σοφοί, καλλιτέχνες και λόγιοι συγκεντρώνονταν στην αυλή του Δεσπότου, σπουδαιότερος και σημαντικότερος απ' όλους ο Γεώργιος Γεμιστός ή Πλήθων.
Τα χρόνια αυτά ο Μυστράς, και γενικότερα η Πελοπόννησος, γνώρισε μία νέα οθωμανική επιδρομή (1446), την εξέγερση των Αλβανών (1453), τις συναλλαγές των δεσποτών με τον Μωάμεθ Β' για να καταπνιγούν οι στάσεις, τις εμφύλιες συγκρούσεις των δεσποτών και το διχασμό ανάμεσα στους δεσπότες που προσέβλεπαν προς τη Δύση και σ' εκείνους που έδειχναν διάθεση συναλλαγής με τους Οθωμανούς.
Στις 30 Μαΐου του 1460, ο Δημήτριος Παλαιολόγος παρέδωσε χωρίς μάχη τον Μυστρά στους Οθωμανούς και προσκολλήθηκε στην αυλή του σουλτάνου.
Οι εκκλησίες του Μυστρά
Στον Μυστρά δεσπόζουν 7 σημαντικές εκκλησίες:
Οι εκκλησίες αυτές υπήρξαν καθολικά μοναστηριών. Γενικά οι εκκλησίες του Μυστρά αποτελούσαν χώρο μάθησης της βυζαντινής αρχιτεκτονικής, ζωγραφικής, αγιογραφίας και χωροταξικής μελέτης της εποχής λίγο πριν την αναγέννηση. Σήμερα, μόνο η Παντάνασσα λειτουργεί ως μοναστήρι. Πολλές από τις εκκλησίες οφείλουν τη σημερινή τους μορφή σε εργασίες συντήρησης που πραγματοποιήθηκαν από τον Αναστάσιο Ορλάνδο λίγο πριν το 1940. Η μορφή των εκκλησιών συνδέεται με το φυσικό ανάγλυφο της θέσης στην οποία χτίστηκαν. Έτσι, το σύνολο των εκκλησιών αποκλίνει προς την ανατολή, κατά παράβαση των σχετικών κανόνων της θρησκευτικής παράδοσης. Μία από αυτές, ο Άγιος Γεώργιος, έχει φορά από το βορρά προς το νότο. Ως προς την αρχιτεκτονική μορφή, κυριαρχούν ο απλός βασιλικός τύπος και ο χαρακτηριστικός για τον Μυστρά τύπος που συνδυάζει τη βασιλική στο ισόγειο και το ναό με τρούλους στο υπερώο. Σήμα κατατεθέν των εκκλησιών είναι και οι εξωτερικές στοές. Συνολικά, η αρχιτεκτονική μορφή και τα δομικά υλικά διαμορφώνουν ένα απόλυτα αρμονικό σύνολο με το περιβάλλον.
Μητρόπολη (Άγιος Δημήτριος)
Πρόκειται για συγκρότημα κτηρίων που βρίσκεται μέσα από το βορειότερο σημείο του εξωτερικού τείχους. Είναι το αρχαιότερο σωζόμενο μνημείο της πόλης. Δύο είσοδοι, μια μικρή και παλαιότερη, νότια, και μια μεταγενέστερη και πιο επιβλητική, στη δυτική αυλή, οδηγούν στο εσωτερικό του συγκροτήματος και στο ναό, ο οποίος είναι αφιερωμένος στον Άγιο Δημήτριο. Εδώ στέφθηκε αυτοκράτορας ο Κωνσταντίνος Παλαιολόγος -η πλάκα με το δικέφαλο αετό στο κέντρο του ναού μαρτυρεί αυτό ακριβώς το γεγονός. Ο ναός είναι μια τροποποιημένη μορφή της αρχικής τρίκλιτης βασιλικής που άρχισε να χτίζεται μάλλον από το μητροπολίτη Ευγένιο το 1263. Στη συνέχεια προστέθηκαν οι εργασίες και η διακόσμηση (τέλη 13ου αι.) του μητροπολίτη Νικηφόρου Μοσχόπουλου, με χορηγία του αδερφού του Ααρών, η μορφή του οποίου ξεχωρίζει ανεπαίσθητα σε μια τοιχογραφία στο ιερό. Κατά το 15ο αι., ο μητροπολίτης Ματθαίος γκρέμισε την ξύλινη δίρριχτη στέγη. Στη θέση της κατασκευάστηκε ένα σύμπλεγμα τρούλων, ενώ παράλληλα προστέθηκε ο γυναικωνίτης και καταστράφηκε το πάνω μέρος των τοιχογραφιών του εσωτερικού κλίτους. Έτσι ο ναός μετατράπηκε σε βασιλική κάτω και σταυροειδή με τρούλο πάνω.
Ο γλυπτός διάκοσμος του ναού εμφανίζει ποικιλία ως προς το ύφος και την εποχή, ενώ αξιοπρόσεκτος είναι ο ανάγλυφος δικέφαλος αετός των Παλαιολόγων στο δάπεδο, κάτω από τον τρούλο. Ποικιλία ως προς την τεχνοτροπία αλλά μεγαλύτερη εντόπιση ως προς το χρόνο (τελευταίο τέταρτο 13ου-αρχές 14ου αι.) εμφανίζουν οι εξαιρετικές τοιχογραφίες του ναού, που σε μεγάλο βαθμό οφείλονται στον Νικηφόρο.
Το συγκρότημα της Μητρόπολης συμπληρώνουν κτήρια που προστέθηκαν μεταγενέστερα: το πυργόμορφο καμπαναριό (στη νοτιοανατολική γωνία του ναού), η στοά με τους πεσσούς και τις καμάρες στη δυτική πρόσοψη, μια δεύτερη στοά στη βόρεια πλευρά, απ' όπου η θέα προς την κοιλάδα είναι εξαιρετική, καθώς και η όμορφη βόρεια αυλή με τα τόξα και τα διώροφα κτήρια στη δυτική πλευρά της, έργα του μητροπολίτη Ανανία Λαμπαδάρη, ο οποίος, σφαγιάστηκε από τους Οθωμανούς το 1760. Το σημείο όπου μαρτύρησε, έξω από τη Μητρόπολη, είναι περιφραγμένο με κιγκλίδωμα. Ένας άλλος μητροπολίτης, ο Χρύσανθος, έχτισε το 1802 τη βρύση που υπάρχει στην ίδια αυλή.
Μονή Βροντοχίου (Άγιοι Θεόδωροι, Οδηγήτρια/Αφεντικό)
Οι Άγιοι Θεόδωροι και η Παναγία η Οδηγήτρια, οι μεγαλύτερες και πιο εντυπωσιακές εκκλησίες του Μυστρά, βρίσκονται στη βόρεια γωνία του εξωτερικού τείχους. Αποτελούσαν τμήματα του μοναστηριακού συγκροτήματος του Βροντοχίου, το οποίο ήταν πνευματικό κέντρο του Μυστρά και χώρος ταφής των δεσποτών.
Αγία Σοφία
Η Αγία Σοφία, που μάλλον ήταν καθολικό μονής και επίσημος ναός του παλατιού και των ευγενών, βρίσκεται στην Επάνω Χώρα. Χτίστηκε ανάμεσα στο 1350 και το 1365 από τον Μανουήλ Καντακουζηνό, τον πρώτο δεσπότη του Μυστρά, και ταυτίζεται με το ναό του Ζωοδότη Χριστού, ο οποίος ιδρύθηκε από τον Μανουήλ και μετατράπηκε σε ανδρικό μοναστήρι με πατριαρχικό σιγίλλιο του 1365. Ανήκει στον απλό δίστυλο τύπο (τον ίδιο με την Ευαγγελιστρία και την Περίβλεπτο) και διατηρεί λίγα μόνο στοιχεία από το γλυπτό διάκοσμο και τις τοιχογραφίες της. Πάνω στα επίκρανα των κιόνων διακρίνεται το μονόγραμμα του κτήτορά της, Μανουήλ Καντακουζηνού: Μανουήλ Καντακουζηνός Παλαιολόγος Δεσπότης Κτήτωρ
Περίβλεπτος
Το περίπλοκο και γραφικό μοναστηριακό συγκρότημα της Περιβλέπτου βρίσκεται στο νοτιοανατολικό άκρο του οικισμού, δίπλα στον απόκρημνο βράχο. Υπήρξε καθολικό μοναστηριού αφιερωμένου στην Παναγία.
Παντάνασσα
Εξαιρετικές τοιχογραφίες στον όροφο και στο ιερό, που χρονολογούνται γύρω στα 1430, ενώ αυτές του ισογείου είναι του 18ου αι.
Μουσείο Μυστρά
Το μουσείο ιδρύθηκε το 1951 και στεγάζεται σε διώροφο κτήριο της δυτικής πτέρυγας της βόρειας αυλής της Μητρόπολης. Το πρώτο άτυπο μουσείο στην ανατολική πτέρυγα του μητροπολιτικού συγκροτήματος ιδρύθηκε από τον Γάλλο βυζαντινολόγο Γκαμπριέλ Μιλέ στα τέλη του 19ου αιώνα. Στα χρόνια που μεσολάβησαν από την ίδρυσή του το 1951, η συλλογή του μουσείου εμπλουτίστηκε σημαντικά και περιλαμβάνει γλυπτά, αρχιτεκτονικά μέλη, τοιχογραφίες, φορητές εικόνες, ενδυματολογικά κατάλοιπα, κοσμήματα και χειρόγραφους κώδικες, που χρονολογούνται από τα παλαιοχριστιανικά ως τα μεταβυζαντινά χρόνια. Το σημαντικότερο έκθεμα του μουσείου είναι τμήματα μεταξωτού γυναικείου φορέματος και πλεξούδα μαλλιών, από τάφο που βρέθηκε στην Αγία Σοφία. Άλλα σημαντικά εκθέματα είναι:
Η ζωγραφική του Μυστρά αντιπροσωπεύεται με σπαράγματα τοιχογραφιών από τα παρεκκλήσια του και με αξιόλογες φορητές εικόνες, ενώ ιδιαίτερο ενδιαφέρον έχουν επίσης η συλλογή της μικροτεχνίας, που περιλαμβάνει βυζαντινά και ενετικά έργα (νομίσματα, δαχτυλίδια, πόρπες, ένα χάλκινο θυμιατήρι κ.ά.), και της κεραμικής, που περιλαμβάνει εκθέματα των βυζαντινών χρόνων.
Τέλος, στο μουσείο υπάρχουν τρεις χειρόγραφοι κώδικες της Ιεράς Μητρόπολης Μονεμβασίας και Σπάρτης, που χρονολογούνται στα υστεροβυζαντινά και μεταβυζαντινά χρόνια.
Αλέξανδρος Β΄ της Ρωσίας
thumb|right|200px|Ο βασιλικός θυρεός.
Ο Αλέξανδρος Β΄ (Александр II Николаевич, προφορά ΔΦΑ: [ɐlʲɪˈksandr nʲɪkɐˈlaɪvʲɪt͡ɕ] 29 Απριλίου 1818 – 13 Μαρτίου 1881), γεννηθείς Αλέξανδρος Νικολάγιεβιτς, γνωστός ως Αλέξανδρος ο Ελευθερωτής, από τον Οίκο του Χόλσταϊν-Γκόττορπ-Ρομανώφ ήταν τσάρος της Ρωσίας από τις 3 Μαρτίου 1855 έως τη δολοφονία του το Μάρτιο του 1881. Είχε επίσης τον τίτλο του βασιλέα της Πολωνίας και του Μεγάλου Δούκα της Φινλανδίας.
Πρώτα χρόνια
Γεννημένος το 1818 στη Μόσχα, ήταν ο πρωτότοκος γιος του Νικολάου Α΄ της Ρωσίας και της Καρλόττας της Πρωσίας (Αλεξάνδρας Φεοντόρβνας), κόρης του Φρειδερίκου Γουλιέλμου Γ΄ της Πρωσίας και της Λουίζας του Μεκλεμβούργου-Στρέλιτς. Λίγοι θα μπορούσαν να φανταστούν τον καιρό που ήταν Τσάρεβιτς (δηλ. διάδοχος) ο μικρός Αλέξανδρος, ότι μεγαλώνοντας θα γινόταν ένας σπουδαίος ηγέτης ο οποίος θα αναμόρφωνε τη Ρωσία, με αποφάσεις τόσο τολμηρές και γενναίες που οι Ρώσοι είχαν να δουν από τον καιρό του Μεγάλου Πέτρου.
Εκείνη την εποχή στη Ρωσία τα πράγματα ήταν πολύ περιορισμένα, με την ελευθερία της σκέψης και της ατομικής πρωτοβουλίας να καταστέλλεται αυστηρά. Υπήρχε λογοκρισία σε όλο το φάσμα της ανθρώπινης δραστηριότητας, με την κριτική στις Αρχές να αποτελεί σοβαρό παράπτωμα. Παρ’ όλα αυτά, όταν ανέλαβε την εξουσία εισήγαγε σημαντικές αλλαγές σε φιλελεύθερη κατεύθυνση, αλλά παρ' όλα αυτά δολοφονήθηκε σε δημόσιο χώρο από την τρομοκρατική οργάνωση Λαϊκή Θέληση (Narodnaya Volya, ναρόντναγια βόλια).
Ο Αλέξανδρος Β΄ έτυχε εξαιρετικής μόρφωσης υπό την επίβλεψη του φιλελεύθερου ρομαντικού ποιητή και χαρισματικού μεταφραστή Βασίλι Ζουκόφσκι, μελετώντας πληθώρα επιστημών και μαθαίνοντας τις κυρίαρχες ευρωπαϊκές γλώσσες της εποχής.
Άνοδος στο θρόνο
Με την ενηλικίωση στις 5 Μαΐου του 1834 ο Τσάρεβιτς γίνεται μέλος: το 1834 της Γερουσίας, το 1835 της Ιερά Διοικητικής Συνόδου, το 1841 του Συμβουλίου Επικρατείας, και το 1842 της Επιτροπής Υπουργών. Το έτος 1837, ο Αλέξανδρος Β΄ πραγματοποιεί ταξίδια σε όλη τη Ρωσία επισκεπτόμενος 29 επαρχίες του ευρωπαϊκού τμήματος, του Καυκάσου και της δυτικής Σιβηρίας. Τα έτη 1838 έως 1839 επισκέπτεται την Ευρώπη.
Η στρατιωτική θητεία του αυτοκράτορα ήταν επιτυχής. Το 1836, γίνεται Στρατηγός-ταγματάρχης, ενώ το 1844 διορίζεται ως γενικός στρατηγός του πεζικού. Από το 1849, ο Αλέξανδρος Β΄ γίνεται επικεφαλής των στρατιωτικών σχολών, τα έτος 1846 και το 1848 πρόεδρος της Μυστικής Επιτροπής Αγροτικών Υποθέσεων. Κατά τη διάρκεια του Κριμαϊκού Πολέμου το 1853-1856 διοικούσε όλα τα στρατεύματα της πρωτεύουσας.
Ο Αλέξανδρος Β΄ ανεβαίνει στο θρόνο την ημέρα του θανάτου του πατέρα του, στις 18 Φλεβάρη του 1855. Ένα από τα σημαντικά βήματα του ήταν η σύναψη της Συνθήκης των Παρισίων το Μάρτιο του 1856 - με καλούς σχετικά όρους - δεδομένου ότι η κατάσταση δεν ευνοούσε τη Ρωσία (στην Αγγλία ήταν ισχυρό το αίσθημα να συνεχιστεί ο πόλεμος μέχρι την ήττα και το διαμελισμό της Ρωσικής Αυτοκρατορίας).
Κατάργηση δουλοπαροικίας
Τα πρώτα βήματα κατάργησης της δουλοπαροικίας στη Ρωσία έγιναν από τον Αλέξανδρο Α΄. Το 1803 εκδίδεται διάταγμα προς αυτήν την κατεύθυνση. Τα επόμενα βήματα έγιναν από τον Νικόλαο Α΄, που παρόλο αυτά ο θεσμός της δουλοπαροικίας δεν καταργείται τελείως.
Στις 19 Φεβρουαρίου (3 Μαρτίου) του 1861 στην Αγία Πετρούπολη, ο Αλέξανδρος Β΄ υπέγραψε το μανιφέστο κατάργησης της δουλοπαροικίας. Όμως η μεταρρύθμιση, στην νομική κατάσταση της πλειοψηφίας των αγροτών, δεν επέφερε καμία αλλαγή. Δεν ονομάζονταν πια «δουλοπάροικοι» αλλά «υπόχρεοι», τυπικά θεωρήθηκαν ελεύθεροι, αλλά η θέση τους δεν είχε αλλάξει. Ειδικότερα, οι γαιοκτήμονες συνέχιζαν, όπως και πριν, να χρησιμοποιούν τη σωματική βία κατά των αγροτών και οι τελευταίοι συνέχιζαν να πληρώνουν τα τέλη όπως έκαναν και παλιά.
Οικογένεια
Νυμφεύτηκε πρώτα το 1841 τη Μαρία, κόρη του Λουδοβίκου Β΄ της Έσσης & παρά τω Ρήνω. Η Μαρία της Έσσης βαπτίστηκε Ορθόδοξη με το όνομα Μαρία Αλεξάνδροβνα και είχαν τέκνα:
Το 1880 απεβίωσε η Μαρία και ο Αλέξανδρος Β΄ έκανε έπειτα από 15 ημέρες δεύτερο, μοργανατικό γάμο με την Εκατερίνα Ντολγκορούκοβα, κόρη του πρίγκιπα Μίχαελ Ντολγκορούκοφ. Ήταν ερωμένη του και είχε ήδη με αυτήν αποκτήσει τέκνα:
Εξωτερικοί σύνδεσμοι
Κατηγορία:Τσάροι της Αυτοκρατορίας της Ρωσίας Κατηγορία:Οίκος Ρομάνοφ Κατηγορία:Τάγμα της Περικνημίδας Κατηγορία:Ηγεμόνες της Φινλανδίας Κατηγορία:Μοργανατικοί γάμοι Κατηγορία:Μεγάλοι Δούκες της Ρωσίας Κατηγορία:Αποδέκτες του Τάγματος του Σωτήρος
Πέτρο Πόγα
Ο Πέτρο Πόγα (αλβ. Petro Poga) (Ερίντ, 1860 - Σεπτέμβριος 1944) ήταν μια από τις μορφές της Αλβανικής Εθνικής Αναγέννησης και αργότερα υπουργός του αλβανικού κράτους.
Γεννήθηκε στην Ερίντ του Αργυροκάστρου, όπου παρακολούθησε τα πρώτα του μαθήματα. Παρακολούθησε το γυμνάσιο και αποφοίτησε στην Κωνσταντινούπολη στη νομική σχολή "Μεστεμπί Σουλτάν" το 1883. Μιλούσε μερικές ξένες γλώσσες όπως Γαλλικά, Γερμανικά, Ελληνικά και Τουρκικά. Στην Κωνσταντινούπολη συνεργάστηκε με τους αδελφούς Ναΐμ Φράσερι, Σαμί Φράσερι, Αμπντύλ Φράσερι, καθώς και με τους Ιωάννη Βρεττό, Κότο Χότζι, Σαχόν Κολόνια, Χασάν ταχσίνι και Ισμαήλ Κεμάλι. Το 1884 ίδρυσε και εξέδωσε την εφημερίδα «Ντρίτα» της Κωνσταντινούπολης και το περιοδικό «Προμηθεύς» στα ελληνικά. Το 1883-1885 συνέχισε το δεύτερο έτος της Νομικής Σχολής και κατά την περίοδο 1885-1886 εργάστηκε ως δικηγόρος στην αυτοκρατορική πρωτεύουσα και δίδαξε ιστορία στο Λύκειο Σταυροδρόμου στο Πέρα. Κατά τα έτη 1886-1912, ο Πόγα εργάστηκε ως δικηγόρος και νομικός σύμβουλος του Νομού Αργυροκάστρου. Ο σημαντικότερος ρόλος του εμφανίστηκε στην ίδρυση του Πατριωτικού Συλλόγου "Ντρίτα" του Αργυροκάστρου, το οποίο αργότερα ηγούνταν οι πατριώτες Χασάν Τζίκου, Ιντρίζ Γκούρι, Χυσέν Χότζα και Ελμάζ Μποτσε. Το 1912 ήταν εκπρόσωπος του Αργυροκάστρου στη Συνέλευση της Αυλώνας. Εκεί υπέγραψε τη Διακήρυξη της Ανεξαρτησίας της Αλβανίας στις 28 Νοεμβρίου 1912. Στη συνεδρίαση της Εθνικής Συνέλευσης της Αυλώνας, ο Πόγα διορίστηκε Υπουργός Δικαιοσύνης ως μέρος της Πρώτης Αλβανικής Κυβέρνησης.
Μετά τη δραστηριότητα στην Αυλώνα, μετέβη στο Δυρράχιο όπου του δόθηκε η θέση Υπουργού Δικαιοσύνης στην κυβέρνηση Përmeti υπό τον πρίγκιπα Βιδ. Διορίστηκε αντιπρόεδρος του Δικαστηρίου και ο πρόεδρος της Νομικής Επιτροπής, που συγκροτήθηκε από τον Βιδ. Μαζί με τους εξέχοντες δικηγόρους Χριστάκη Τουτουλάνι και Φεΐμ Μεζγκοράνι, συνέταξε το Καταστατικό που διαχώρισε το Αλβανικό Δικαστήριο από τη δικαιοδοσία της Οθωμανικής Αυτοκρατορίας.
Το 1916-1918 εργάστηκε ως δικηγόρος στα Τίρανα. Στις 25 Δεκεμβρίου 1918, ήταν ο εκπρόσωπος του Αργυροκάστρου στο Συνέδριο του Δυρραχίου, όπου εξελέγη αντιπρόεδρος και μέλος του υπουργικού συμβουλίου του πρωθυπουργού Përmeti.
Το 1920-23 επέστρεψε στη δικηγορία στο Αργυρόκαστρο. Διετέλεσε βουλετής από το 1923 έως το 1939. Αξιοποίησε τις ικανότητές ως πραγματογνωμονα κατά τη σύνταξη της Αλβανικής Νομοθεσίας και την εκπόνηση του Συντάγματος του Βασιλείου το 1928. Μετά το 1939 αποσύρθηκε από τον πολιτικό βίο και έμεινε στο χωριό του, όπου πέθανε τον Σεπτέμβριο του 1944.
αναφορά
Κατηγορία:Υπουργοί Δικαιοσύνης της Αλβανίας Κατηγορία:Αλβανοί Νομοθέτες Κατηγορία:Αλβανοί πολιτικοί
Διονύσιος ο Κυρηναίος
Ο Διονύσιος ο Κυρηναίος (1ος αιώνας π.Χ.) ήταν Έλληνας στωικός φιλόσοφος και μαθηματικός ο οποίος έζησε περίπου το 150 π.Χ. στην Κυρήνη.
Περιγραφή
Φημίζοντας ωστόσο και ως μαθηματικός, και πρόκειται πιθανώς για τον ίδιο Διονύσιο στου οποίου τα επιχειρήματα επιτίθεται ο φιλόσοφος του 1ου αιώνα π.Χ. Φιλόδημος ο Επικούρειος στο έργο του Περί σημείων καί σημειώσεων, όπου ο Διονύσιος αναφέρεται πως επιχειρηματολογούσε ότι ο Ήλιος πρέπει να έχει πολύ μεγάλο μέγεθος γιατί ανατέλλει αργά πίσω από τα εμπόδια του ορίζοντα.
Πηγές
Κατηγορία:Αρχαίοι Έλληνες φιλόσοφοι Κατηγορία:Στωικοί φιλόσοφοι Κατηγορία:Αρχαίοι Έλληνες μαθηματικοί Κατηγορία:Αρχαίοι Κυρηναίοι
Κώστας Μαγγίνας
Ο Κώστας Μαγγίνας είναι έλληνας κιθαρίστας και συνθέτης.
Βιογραφία
Γεννήθηκε στην Αθήνα το 1962. Σπούδασε κιθάρα στο Εθνικό Ωδείο Αθηνών και στο Ωδείο Βορείου Ελλάδος. Το 1987 συνέχισε με υποτροφία τις σπουδές του στο Μουσικό Κολέγιο Μπέρκλι (Berklee College of Music) της Βοστώνης, όπου ήρθε σε επαφή και έπαιξε με μουσικούς όπως ο Ρίκι Φορντ (Ricky Ford), ο Μιλτ Χίντον (Milt Hinton), ο Ραν Μπλέικ (Ran Blake), ο Κένι Μπαρέλ (Kenny Burrell), Ο Χιούστον Πέρσον (Houston Person), ο Τσαρλς Ντέιβις (Charles Davis). Το 1991 επέστρεψε και από τότε δραστηριοποιείται στην Ελλάδα.
Έχει περιοδεύσει σε όλη τη χώρα και στα Βαλκάνια, με δικά του σχήματα και με μουσικούς όπως ο Λι Κόνιτς (Lee Konitz), ο Μαρκ Τέρνερ (Mark Turner), ο Σαμ Νιούσομ (Sam Newsome), ο Ρομπ Ντίξον (Rob Dixon), ο Ρομπέρτο Γκάτο (Roberto Gatto), ο Ντανίλο Ρέα (Danilo Rea), ο Τρίλοκ Γκούρτου (Trilok Gurtu), ο Ρικ Μαργκίτσα (Rick Margitza). Έχει εμφανιστεί σε φεστιβάλ τζαζ, στο Μέγαρο Μουσικής Αθηνών, στις Γιορτές της Γης, σε συναυλίες στα πλαίσια του οργανισμού της Πολιτιστικής Πρωτεύουσας Θεσσαλονίκης και αλλού· έχει συνεργαστεί με τη χορευτική ομάδα «14η μέρα» και έχει συνθέσει για το Τρίτο Πρόγραμμα και για ντοκιμαντέρ της ελληνικής τηλεόρασης· έχει ασχοληθεί με το θέατρο, μεταξύ άλλων σε συνεργασία με το Στάθη Λιβαθινό. Ακόμη, έχει ασχοληθεί με τη διδασκαλία της τζαζ σε ωδεία.
Ο Κώστας Μαγγίνας μένει στη Θεσσαλονίκη.
Εργογραφία
Αν και στις ζωντανές του εμφανίσεις ο Κώστας Μαγγίνας υπηρετεί κυρίως την τζαζ, στις κυκλοφορίες του (στη δισκογραφική εταιρεία Άνω Κάτω Ρέκορντς ) υιοθετεί εξίσου στοιχεία από την ελληνική, την ξένη, αλλά και τη ροκ μουσική παράδοση:
Συναγωγή (αποσαφήνιση)
Ο όρος συναγωγή μπορεί να αφορά
Κωνσταντίνος Κεφαλάς
Ο Κύρις Κωνσταντίνος Κεφαλάς (τέλη 9ου-αρχές 10ουαι. μ.Χ.) ήταν Βυζαντινός λόγιος ο οποίος συνέθεσε σημαντικότατο βιβλίο επιγραμμάτων (την Ανθολογία του Κεφαλά) που έγινε η βάση της Παλατινής Ανθολογίας και της Ανθολογίας του Πλανούδη. Είχε το αξίωμα του Πρωτόπαπα της αυλής.
Βιογραφία
Ταυτίζεται ίσως με τον ομώνυμό του «πρωτοπαπά» των ανακτόρων της Κωνσταντινούπολης, που ανήκε στην αριστοκρατική τάξη των Κεφαλάδων, για τον οποίο υπάρχουν αρκετές μαρτυρίες χρονολογούμενες γύρω στο 917. Ο Κεφαλάς είναι γνωστός για τη συγκρότηση μεγάλης συλλογής επιγραμμάτων στα τέλη του 9ου αι. Η συλλογή αυτή παραδίδεται έμμεσα από ένα και μοναδικό χειρόγραφο της Παλατινής Βιβλιοθήκης της Χαϊδελβέργης και ονομάστηκε γι΄αυτό Παλατινή Ανθολογία, χρησιμοποιήθηκε ευρύτατα στο Βυζάντιο τοσό από το λεξικο Σούδα όσο και από το Μάξιμο Πλανούδη. Ο Κεφαλάς άντλησε από παλαιότερες συλλογές (Στέφανος του Μελεάγρου, Παλλαδάς, Αγαθίας, Θεόδωρος Στουδίτης για να προχωρήσει στη σύνταξη της δικής του, η οποία όσο και αν αποτελεί «εγκυκλοπαίδεια» επιγραμμάτων, ταυτόχρονα είναι και μια προσωπική «εκλογή», καθώς εισάγει τη θεματική διάταξη διασπώντας την ενότητα των παλαιοτέρων συλλογών.
Πηγές
Κατηγορία:Βυζαντινοί λόγιοι Κατηγορία:Παλατινή Ανθολογία Κατηγορία:Οικογένεια Κεφαλά Κατηγορία:Πρωτόπαπες του Παλατιού
Λογαριθμική συνάρτηση
Λογαριθμική συνάρτηση καλείται οποιαδήποτε συνάρτηση της μορφής logαx, όπου α πραγματική σταθερά, α>0 και α≠1. Δηλαδή η τιμή εκθετικής συνάρτησης ισούται με το λογάριθμο που έχει σαν βάση τη σταθερά α και σαν λογαριθμιζόμενο μέρος x μία ανεξάρτητη μεταβλητή (όρισμα).
Οι πιο ευρέως χρησιμοποιούμενες λογαριθμικές συναρτήσεις είναι η λογαριθμική συνάρτηση με βάση το 2 (στους υπολογιστές), με βάση το 10 (συνήθως συμβολίζεται με logx), και με βάση το e (αριθμός Όιλερ ίσος περίπου με 2,718). Στην τελευταία περίπτωση συμβολίζεται με lnx και ονομάζεται φυσικός λογάριθμος ενώ αναφέρεται σπανιότερα ως νεπέριος λογάριθμος (παρόλο που ο Napier έζησε 100 χρόνια πριν τον Euler που ανακάλυψε το e).
Χαρακτηριστικά της λογαριθμικής συνάρτησης
10px Λογάριθμος με βάση το 1,7
10px Λογάριθμος με βάση το e
Νεκρό φορτίο
Το νεκρό φορτίο (Deadweight tonnage, deadweight, DWT, D.W.T., d.w.t., ή dwt) είναι μια μονάδα μέτρησης που ορίζει το βάρος του φορτίου που επιτρέπεται να κουβαλήσει ένα πλοίο. Είναι το άθροισμα των βαρών του φορτίου, των καυσίμων, του πόσιμου νερού, του έρματος, των προμηθειών, των επιβατών και του πληρώματος.
Μοναρχισμός
Φιλοβασιλικοί ή βασιλόφρονες ονομάζονται πολίτες οι οποίοι πρόσκεινται σε πολιτικές παρατάξεις οι οποίες υποστηρίζουν τη βασιλεία.
Λογαριθμική συνάρτηση
Χαρακτηριστικά της λογαριθμικής συνάρτησης
10px Λογάριθμος με βάση το 10
Νεκρό φορτίο
Ορισμός
Το νεκρό φορτίο είναι ένα μέτρο της μεταφορικής ικανότητας του σκάφους, συμπεριλαμβανομένου του κενού βάρους του πλοίου. Διαφέρει από τη μετατόπιση (βάρος του εκτοπισμένου νερού), η οποία περιλαμβάνει το βάρος του πλοίου ή τα ογκομετρικά μέτρα της ολικής χωρητικότητας ή της καθαρής χωρητικότητας.
Μοναρχισμός
Μετά την εξάπλωση των δημοκρατικών ιδεών στην πρώιμη σύγχρονη εποχή εμφανίστηκαν οι φιλοβασιλικοί υποστηρίζοντας τη βασιλεία έναντι της δημοκρατίας. Μετά την εγκαθίδρυση δημοκρατικών μορφωμάτων υποστήριξαν τη βασιλεία ως εγγυητή της ορθής λειτουργίας του πολιτεύματος. Στα τέλη του 19ου αιώνα, αρχές του 20ου, ένα φλέγον ζήτημα της πολιτικής ήταν το αν πρέπει να υπάρχει βασιλιάς, αν πρέπει να έχει εξουσία και ποιες είναι οι εξουσίες που πρέπει να έχει. Πλέον η πολιτική επιρροή αυτών των παρατάξεων έχει ελαχιστοποιηθεί στις σύγχρονες δημοκρατίες.
Λογαριθμική συνάρτηση
Χαρακτηριστικά της λογαριθμικής συνάρτησης
]]
Νεκρό φορτίο
Ορισμός
Το νεκρό φορτίο εκφραζόταν ιστορικά σε μεγάλους τόνους, αλλά τώρα συνήθως δίνεται διεθνώς σε τόνους (μετρικοί τόνοι). Σε σύγχρονες διεθνείς ναυτιλιακές συμβάσεις όπως η Διεθνής Σύμβαση για την Ασφάλεια της Ζωής στη Θάλασσα και η Διεθνής Σύμβαση για την Πρόληψη της Ρύπανσης από Πλοία, το νεκρό φορτίο ορίζεται ρητά ως η διαφορά σε τόνους μεταξύ της μετατόπισης ενός πλοίου σε νερό συγκεκριμένης βαρύτητας 1,025 (που αντιστοιχεί στη μέση πυκνότητα του θαλάσσιου νερού) στο βύθισμα που αντιστοιχεί στον καθορισμένο ύψος εξάλων θέρους και την ελαφριά μετατόπιση του πλοίου.
Λογαριθμική συνάρτηση
Πεδίο ορισμού
Με βάση τον ορισμό του λογαρίθμου πεδίο ορισμού είναι το ανοιχτό σύνολο από μηδέν στο συν άπειρο (0,+\infty), δηλαδή οι θετικοί πραγματικοί αριθμοί.
Νεκρό φορτίο
Παραπομπές
Κατηγορία:Ναυτική ορολογία Κατηγορία:Ναυπηγική
Λογαριθμική συνάρτηση
Συνέχεια-Παραγωγισιμότητα
Η λογαριθμική συνάρτηση είναι συνεχής σε όλο το πεδίο ορισμού της, όπως και παραγωγίσιμη. Επιπλέον, κάθε της παράγωγος είναι παραγωγίσιμη. Ισχύει (logαx)'=1/(lnα x), ενώ για τη νιοστή παράγωγο (logαx)ν=(-1)ν-1/(lnα xν).
Ειδικότερα στην lnx ισχύει (lnx)'=1/x μία ιδιότητα πολύ σημαντική, γιατί η παράγωγος μιας λογαριθμικής συνάρτησης είναι μια αμιγώς ρητή συνάρτηση.
Μονοτονία
Διακρίνουμε δύο περιπτώσεις μία για α>1 και μία για 0<α<1.
Οι λογαριθμικές συναρτήσεις με βάση α>1 είναι γνησίως αύξουσες σε όλο το πεδίου ορισμού τους, γιατί lnα>0 και 1/x>0, άρα (logαx)'>0.
Οι λογαριθμικές συναρτήσεις με βάση 0<α<1 είναι γνησίως φθίνουσες σε όλο το πεδίου ορισμού τους, γιατί lnα<0 και 1/x>0, άρα (logαx)'<0.
Ακρότατα-Ασύμπτωτες
Το όριο της λογαριθμικής στο συν άπειρο είναι συν άπειρο, ενώ το όριο της λογαριθμικής στο 0 είναι μείον άπειρο. Η συνάρτηση δεν έχει ακρότατα. Ασύμπτωτη της συνάρτησης είναι η ευθεία x=0, δηλαδή ο άξονας y'y. Το σύνολο τιμών της λογαριθμικής συνάρτησης είναι οι πραγματικοί αριθμοί.
Το όριο της λογαριθμικής στο συν άπειρο είναι πλην άπειρο, ενώ το όριο της λογαριθμικής στο 0 είναι συν άπειρο. Η συνάρτηση δεν έχει ακρότατα. Ασύμπτωτη της συνάρτησης είναι η ευθεία x=0, δηλαδή ο άξονας y'y. Το σύνολο τιμών της λογαριθμικής συνάρτησης είναι οι πραγματικοί αριθμοί.
Σύνολο τιμών-Γνωστές τιμές-Ρίζες
Το σύνολο τιμών της λογαριθμικής συνάρτησης είναι οι πραγματικοί αριθμοί. Κάθε λογαριθμική συνάρτηση διέρχεται από το σημείο (1,0). Όλες οι λογαριθμικές συναρτήσεις έχουν ως μοναδική ρίζα το 1, δηλαδή ισχύει ότι logαx=0 <=> x=1.
Κοιλοκυρτότητα
Είναι (logαx)  =-1/(lnα x2)<0, άρα η λογαριθμική συνάρτηση είναι κοίλη, δηλαδή στρέφει τα κοίλα κάτω''.
Είναι (logαx)  =-1/(lnα x2)>0, άρα η λογαριθμική συνάρτηση είναι κυρτή, δηλαδή στρέφει τα κοίλα άνω''.
Σε κάθε περίπτωση δεν υπάρχουν σημεία καμπής.
Συμμετρίες
Η λογαριθμική συνάρτηση logαx είναι συμμετρική με την log1/αx ως προς τον άξονα x'x. Παρατηρείται ότι οι δύο βάσεις είναι αντίστροφες μεταξύ τους. Η ιδιότητα αυτή είναι ανάλογη με την αντίστοιχη ιδιότητα στην εκθετική συνάρτηση.
Αντίστροφη συνάρτηση της λογαριθμικής
μικρογραφία|Μία φυσική λογαριθμική συνάρτηση, η εκθετική και μία λογαριθμική με βάση 1/e.
Αντίστροφη συνάρτηση της λογαριθμικής εξ ορισμού είναι η εκθετική συνάρτηση.
Μετασχηματισμοί
Η λογαριθμική συνάρτηση μπορεί να μετασχηματιστεί μέσω του φυσικού λογαρίθμου. Ισχύει ότι logαx=y <=> x=αy <=> x=ey⋅lnα <=> lnx=y⋅lnα <=> y=. Επομένως, αρκεί να μελετηθεί η συνάρτηση του φυσικού λογαρίθμου και μπορούν αναλόγως να επεκταθούν τα συμπεράσματα και σε άλλες λογαριθμικές συναρτήσεις. Η συγκεκριμένη ιδιότητα ισχύει αναλόγως και με άλλες βάσεις εκτός από το e, όπως το 10 και το 2. Έτσι, logαx=.
Ανισοτικές
Για κάθε θετικούς πραγματικούς αριθμούς x, x0, y ισχύει:
Για α>1:
Για 0<α<1:
Ταυτότητες
Για κάθε πραγματικό αριθμό κ, για κάθε θετικούς πραγματικούς αριθμούς x, y, και με α>0 και διάφορο του ενός, ισχύει:
Λογαριθμική συνάρτηση και απειροστικός λογισμός
Η λογαριθμική συνάρτηση lnx έχει τη σημαντική ιδιότητα ότι (lnx)'=1/x. Έτσι, αποδεικνύεται ότι (logαx)'=(lnx/lnα)'=1/lnαx.
Επίσης ισχύoυν οι εξή σχέσεις για τα ολοκληρώματα:
Δείτε επίσης
Το άρθρο βασίστηκε στη διαδικασία της μαθηματικής ανάλυσης συνάρτησης που αναγράφεται στο βιβλίο Μαθηματικά θετικής και τεχνολογικής κατεύθυνσης, ISBN 960-06-0703-6 ΟΕΔΒ εκδόσεις 2008, παράγραφος 2.10, σελίδα 287
Κατηγορία:Μαθηματικές συναρτήσεις
Μπιζέρτα
δεξιά|μικρογραφία|260px|Δορυφορική άποψη της Μπιζέρτα, στο κέντρο το δυτικό τμήμα, η διώρυγα και αριστερά η παλαιά πόλη (ανατολική), κάτω το δίδυμο ακρωτήριο Μπλανκ, το βορειότερο της Αφρικής
Η Μπιζέρτα, ή Μπιζέρτε, ονομασμένη στα ελληνικά ως Ιππών Διάρρυτος (Ἱππὼν διάρρυτος), είναι παραθαλάσσια πόλη, λιμένας και σπουδαία ναυτική και αεροπορική βάση της Τυνησίας. Βρίσκεται στο βορειότερο τμήμα της χώρας, εντός του ομώνυμου κόλπου και αποτελεί την πρωτεύουσα του ομώνυμου Κυβερνείου Μπιζέρτα. Από την Τύνιδα απέχει περίπου 60 μίλια βορειοδυτκά. Κατά τη απογραφή του 2004 ο πληθυσμός της αριθμούσε 114.371 κατοίκους, καλούμενοι Μπιζερτίνοι ή Μπιζερτινοί.
Η Μπιζέρτα φέρεται να δημιουργήθηκε περί το 1100 π.Χ. από τους πρώτους κατοίκους της Καρχηδόνας. Στη συνέχεια η ιστορία της πόλης είναι συνυφασμένη με την ιστορία της ευρύτερης περιοχής της Τυνησίας ίσως σε μεγαλύτερη ένταση λόγω της γεωγραφικής της θέσης.
Το 1942, κατά την περίοδο του Β΄ Παγκοσμίου Πολέμου, οι Γερμανοί κατέλαβαν την Μπιζέρτα, η οποία τελικά απελευθερώθηκε από τους Αμερικανούς στις 7 Μαΐου του 1943.
Εξωτερικοί σύνδεσμοι
Κατηγορία:Πόλεις της Τυνησίας Κατηγορία:Λιμένες της Τυνησίας
Ανάγκη για φροντίδα υγείας
Η Ανάγκη για φροντίδα υγείας είναι η κατάσταση κατά την οποία λείπει, απαιτείται ή κρίνεται αναγκαία η φροντίδα υγείας.
Η αναγκη για φροντίδα υγείας μπορεί να χαρακτηριστεί σαν κανονιστική (ανάγκη εκτιμώμενη σε επαγγελματική εκτίμηση), σαν «αισθητή» (ανάγκη εκτιμώμενη από τον ασθενή), εκφρασμένη (ανάγκη που μετατρέπεται σε δράση για την αναζήτηση φροντίδας) και σαν ανεκπλήρωτη (απαίτηση που δεν εξυπηρετήθηκε αρκετά από τις υπηρεσίες υγείας).
Κατηγορία:Υγεία Κατηγορία:Οικονομικά της υγείας
Μέτρο (μαθηματικά)
Μέτρο στα μαθηματικά ονομάζεται οποιαδήποτε συνάρτηση ορισμένη σε μία Σ-άλγεβρα \Sigma με τις ακόλουθες ιδιότητες:
Εξωτερικό μέτρο
Έστω ένα σύνολο X, και έστω το δυναμοσύνολο του X. Εξωτερικό μέτρο ονομάζεται οποιαδήποτε συνάρτηση  με τις ακόλουθες ιδιότητες:
Σ-περατότητα
Έστω ένας μετρήσιμος χώρος, δηλαδή έστω Χ κάποιο σύνολο, Σ μια σ-άλγεβρα και μ ένα μέτρο ορισμένο σε αυτή. Ένα μέτρο είναι σ-περατό αν για κάθε, υπάρχει ακολουθία ξένων ανα μεταξύ τους συνόλων {A_n} με τέτοια ώστε κάθε στοιχείο της ακολουθίας να έχει περατό μέτρο, δηλαδή.
Κατηγορία:Στοιχειώδη μαθηματικά
Ηθικός κίνδυνος
Ηθικός κίνδυνος είναι η κατάσταση κατά την οποία το ασφαλισμένο άτομο ή ο ιατρός του μπορούν να επηρεάσουν το παθητικό της ασφαλιστικής εταιρείας εν αγνοία της.
Περιγραφή
Ο όρος "ηθικός κίνδυνος" διατυπώθηκε από τον οικονομολόγο Κένεθ Άροου το 1963 και βασίζεται στην ύπαρξη ασύμμετρης πληροφόρησης μεταξύ των εμπλεκόμενων μερών στην φροντίδα της υγείας. Τα εμπλεκόμενα μέρη είναι οι ιατροί, οι ασθενείς και οι ασφαλιστικές εταιρείες.
Οι ασφαλισμένοι ασθενείς και οι ιατροί στην περίπτωση αυτή έχουν καλύτερη πληροφόρηση απο τις ασφαλιστικές εταιρέιες. Αυτό προκύπτει από το γεγονός ότι οι ασθενείς πιθανώς δεν λαμβάνουν τα προληπτικά μέτρα που θα έπρεπε, για να αντιμετωπίσουν ενδεχόμενα προβλήματα υγείας που θα τους εμφανιστούν, διότι γνωρίζουν οτί θα αποζημιωθούν από την ασφάλεια υγείας που τους καλύπτει και δεν θα καταβάλουν το πλήρες κόστος των υπηρεσιών υγείας που χρησιμοποιούν ("εκ των προτέρων" ηθικός κίνδυνος). Επιπλέον, ίσως καταναλώνουν περισσότερη περίθαλψη ή καταφεύγουν σε πιο ακριβές θεραπευτικές λύσεις χάρη στην ασφάλιση ("εκ των υστέρων" ηθικός κίνδυνος). Οι ιατροί από την δική τους πλευρά, πιθανώς να συνταγογραφούν περισσότερα ή πιο ακριβά φάρμακα, επειδή γνωρίζουν οτί οι ασθενείς τους είναι ασφαλισμένοι. Ο ηθικός κίνδυνος μπορεί επίσης να ενισχυθεί από το σύστημα αμοιβών των ιατρών κατά πράξη ή κατά περίπτωση. Συνεπώς, εξαιτίας του ηθικού κινδύνου, ένα σύστημα υγείας μπορεί να οδηγηθεί αναπόφευκτα σε μια υπερκατανάλωση πόρων.
Παραπομπές
Κατηγορία:Υγεία Κατηγορία:Οικονομικά της υγείας Κατηγορία:Ασφάλιση Κατηγορία:Δεοντολογικά αμφισβητούμενες επιχειρηματικές πρακτικές
Δήμος Μολάων
Ο Δήμος Μολάων ήταν δήμος του νομού Λακωνίας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Μονεμβασιάς. Βρισκόταν στο νοτιοανατολικό τμήμα του νομού, στα βόρεια της ανατολικής χερσονήσου του νομού. Ο δήμος αποτελούταν από 6 δημοτικά διαμερίσματα, καταλάμβανε έκταση 193,2Km2 και είχε συνολικό πληθυσμό 5.597 κατοίκους σύμφωνα με την απογραφή του 2001. Έδρα του δήμου ήταν οι Μολάοι.
Εξωτερικοί Σύνδεσμοι
M
Μέγα Απόδειπνον
Το Μέγα Απόδειπνον είναι μία ακολουθία της ορθόδοξης λατρείας.
Τελείται το βράδυ, μετά το δείπνο, ως ευχαριστία για την πρόνοια του Θεού τη μέρα που πέρασε και ως ικεσία για τη διαφύλαξη του πιστού τη νύχτα που έρχεται. Χρησιμοποιείται κυρίως τα βράδια της περιόδου της Μεγάλης Σαρακοστής (πριν τη γιορτή της Ανάστασης του Χριστού), ενώ για τα βράδια του υπόλοιπου χρόνου προτιμάται μια συνοπτική, συντομότερη εκδοχή του, που ονομάζεται Μικρό Απόδειπνο.
Κατηγορία:Ορθοδοξία
Γιαν Μασσάις
Ο Γιαν Μασσάις (φλαμανδικά: Jan Massijs ή Jan Matsys, Αμβέρσα, περ. 1510 - Αμβέρσα, 8 Οκτωβρίου 1575) ήταν Φλαμανδός ζωγράφος, γνωστός για τους πίνακές του με ιστορικά θέματα, τις σκηνές καθημερινότητας και τα τοπία του.
Βιογραφία
Ήταν γιος του κορυφαίου ζωγράφου της Αμβέρσας Κουέντιν Μασσάις και μεγαλύτερος αδελφός του Κορνέλις Μασσάις, ζωγράφου και χαράκτη. Εκπαιδεύτηκε από τον πατέρα του. Έγινε δεκτός, μαζί με τον αδελφό του Κορνέλις ως "Δάσκαλος" στη Συντεχνία του Αγίου Λουκά της Αμβέρσας το 1531, ένα χρόνο μετά τον θάνατο του πατέρα τους. Εικάζεται ότι έφυγε από την Αμβέρσα αμέσως μετά και εργάστηκε για ένα διάστημα στο Ανάκτορο του Φοντεναιμπλώ, αλλά αυτά τα γεγονότα δεν είναι επαρκώς τεκμηριωμένα. Επέστρεψε στην Αμβέρσα το 1536. Νυμφεύτηκε την εξαδέλφη του Άννα φαν Τούιλτ (Anna van Tuylt) το 1538. Το ζευγάρι απέκτησε τρία παιδιά.
Το 1544 ο Γιαν και ο αδελφός του Κορνέλις εξορίστηκαν από την Αμβέρσα λόγω των θρησκευτικών τους πεποιθήσεων. Πιθανόν ο Γιαν να πήγε στο Φοντεναιμπλώ και στη Γερμανία. Είναι βεβαιωμένο ότι πέρασε κάποιο διάστημα στη Γένοβα. Επέστρεψε στην Αμβέρσα πριν το τέλος του 1555, όταν έληξε η περίοδος εξορίας του. Εκεί ενεπλάκη σε μια σειρά δικαστικών αγώνων με τους αδελφούς και τις αδελφές του για κληρονομικά θέματα.
Γνωστοί μαθητές του ήταν οι Φρανς φαν Τούιλτ (1536), Φρανς ντε Βίττε (1543) και Ολίβιερ ντε Κάιπερ (1569).
Έργο
Από τη δεύτερη περίοδο, η οποία συμπίπτει με την απομάκρυνσή του από την Αμβέρσα από το 1544 ως το 1555, μπορούν να ταυτοποιηθούν μόνον εννέα έργα του. Αυτά εμφανίζουν την επιρροή της Σχολής του Φοντεναιμπλώ. Παραμένει ασαφές αν ο Γιαν Μασσάις πήγε πράγματι στο Φοντεναιμπλώ ή δέχθηκε αυτή την επιρροή με έμμεσο τρόπο. Κατά τη διάρκεια της παραμονής του στην Ιταλία, ζωγράφισε ένα πορτρέτο του Αντρέα Ντόρια, μια από τις ελάχιστες περιπτώσεις που ασχολήθηκε με την προσωπογραφία. Μόνον δύο εργα αυτής της περιόδου φέρουν και υπογραφή και χρονολογία, και τα δύο του 1552.
Μετά την επιστροφή του στην Αμβέρσα, ο Γιαν έφθασε στο μέγιστο των καλλιτεχνικών του ικανοτήτων. Ανέπτυξε ευδιάκριτο ύφος και ασχολήθηκε με ορισμένα θέματα που αποτέλεσαν χαρακτηριστικά του έργου του. Αξιομνημόνευτος είναι ο σημαντικός ρόλος που το γυναικείο γυμνό και ο ερωτισμός διαδραμάτισαν στο έργο του. Συχνά χρησιμοποιούσε μορφές της Παλαιάς Διαθήκης, όπως οι Ιουδήθ, η Σωσσάνα (από το Βιβλίο του Δανιήλ), η Βηθσαβεέ και οι θυγατέρες του Λωτ, ως "δικαιολογία" για την απεικόνιση γυναικείου γυμνού. Ο αισθησιασμός αυτών των μορφών είναι χαρακτηριστικό της Σχολής του Φοντεναιμπλώ. Κύριες αρσενικές μορφές στο έργο του ήταν ο Τωβίας και ο Ηλίας.
Ο Μασσάις ορισμένες φορές θεωρείται ως ένας από τους πρωτοπόρους στη Φλαμανδική και Ολλανδική τέχνη ορισμένων "κοσμικών" θεμάτων, όπως ο "αταίριαστος έρωτας" (απεικονίζει ένα ζευγάρι με μεγάλη διαφορά ηλικίας) και των "χαρούμενων συντροφιών". Στους πίνακες αυτούς ο πειρασμός και ο αγοραίος έρωτας πάντα φαίνεται να διαδραματίζουν τον βασικό ρόλο. Άλλα θέματα στα οποία υπήρξε πρωτοπόρος ήταν ο αργυραμοιβός, ο φοροσυλλέκτης και ο φιλάργυρος, αν και άλλοι ιστορικοί τέχνης διαβλέπουν τον πατέρα του ως δημιουργό αυτών των θεμάτων. Τα έργα αυτά θεωρείται ότι επιτελούν ηθικοπλαστικό σκοπό.
Μετρήσεις αποτελέσματος
Η Μετρήση αποτελέσματος είναι εκτίμηση του αποτελέσματος των παρεμβάσεων υγείας, που ορίζεται με διάφορους τρόπους (από τον πιο αδρό ως τον πιο εκλεπτυσμένο) όπως: ένας δείκτης των παρεχόμενων υπηρεσιών, ο αριθμός των εξεταζόμενων περιπτώσεων, ο αριθμός των επιτυχημένων θεραπειών, ή όπως μια μέτρηση της αλλαγής στην κατάσταση υγείας αυτών που επηρεάζονται από τις παρεμβάσεις.
Γιαν Μασσάις
Έργο
Ο Γιαν Μασσάις ζωγράφισε, επίσης, μερικά τοπία αλλά το έργο του σε αυτή τη μορφή ζωγραφικής δεν είναι τόσο σημαντικά, όσο του αδελφού του, Κορνέλις.
Εξωτερικοί σύνδεσμοι
Κατηγορία:Φλαμανδοί ζωγράφοι
The Originals
Το The Originals (ελληνική απόδοση: Οι Αρχέγονοι) είναι αμερικανική υπερφυσική τηλεοπτική σειρά φαντασίας και τρόμου, η οποία έκανε πρεμιέρα στο κανάλι The CW στις 3 Οκτωβρίου 2013. Αποτελεί spin-off της τηλεοπτικής σειράς The Vampire Diaries και ακολουθεί την ιστορία του υβριδίου (βρικόλακας-λυκάνθρωπος) Κλάους Μάικλσον, όταν εκείνος και η οικογένειά του (οι Αρχέγονοι βρικόλακες) μετακομίζουν στη Νέα Ορλεάνη και εμπλέκονται στην υπερφυσική πολιτική της πόλης.
Επισκόπηση σειράς
Το The Originals αποτελεί spin-off της σειράς The Vampire Diaries και επικεντρώνεται αρχικά στις ζωές των τριών αδελφών Μάικλσον: Κλάους (Τζόζεφ Μόργκαν), Ελάιτζα (Ντάνιελ Γκίλις) και Ρεμπέκα (Κλερ Χολτ) και του περιβάλλοντός τους, και μετέπειτα και της μεγαλύτερης αδελφής τους, Φρέγια (Ράιλι Βόελκελ). Η οικογένεια Μάικλσον αποκαλείται «Originals» (Αρχέγονοι) καθώς αποτελούν τους πρώτους βρικόλακες που υπήρξαν ποτέ στη Γη. Ο Νίκλαους «Κλάους» Μάικλσον είναι απόγονος μιας μάγισσας κι ενός λυκανθρώπου και η επιθυμία του να απελευθερώσει τη φύση του ως υβρίδιο απεικονίζεται με λεπτομέρειες στη σειρά The Vampire Diaries. Το πιλοτικό επεισόδιο το οποίο προβλήθηκε στις 25 Απριλίου 2013 «μέσα» στην πατρική σειρά, αποκάλυψε πως η λυκάνθρωπος Χέιλι (Φίμπι Τόνκιν) είναι έγκυος στο παιδί του Κλάους.
Η σειρά ξεκινά με τα αδέλφια Μάικλσον να επιστρέφουν στην πόλη της Νέας Ορλεάνης για πρώτη φορά από το 1919, όπου έχει τακτοποιηθεί και η έγκυος Χέιλι. Αν και εκείνοι έχτισαν την πόλη πριν από χρόνια, αναγκάστηκαν να την εγκαταλείψουν για να ξεφύγουν από τον εκδικητικό πατέρα τους. Κατά την απουσία τους, ο προστατευόμενος του Κλάους, Μαρσέλ (Τσαρλς Μάικλ Ντέιβις), πήρε τα ηνία και έγινε ο κυρίαρχος της πόλης. Ο Κλάους αποφασίζει πως πρέπει να ρίξουν τον Μαρσέλ από την εξουσία και να πάρουν πίσω την πόλη που κάποτε τους ανήκε. Καθώς το κάνουν αυτό, πρέπει επίσης να προστατεύσουν την πόλη από έναν πόλεμο που ετοιμάζεται εδώ και καιρό ανάμεσα σε βρικόλακες, λυκανθρώπους και μάγισσες.
Με τον καιρό, νέες φιλίες δημιουργούνται ενώ παλαιότερες σχηματίζονται εκ νέου, η αγάπη αλλά και ο θάνατος βρίσκονται τριγύρω και οι Μάικλσον μαθαίνουν περισσότερα για το παρελθόν της οικογένειάς τους. Ο πρώτος κύκλος απεικονίζει το πώς το μυστικιστικό παιδί (κορίτσι το οποίο ονόμασαν Χόουπ) του Κλάους θα γεννηθεί και τις απειλές που η οικογένεια πρέπει να αντιμετωπίσει ώστε να την κρατήσει ασφαλή. Ο δεύτερος κύκλος βρίσκει τα αδέλφια αντιμέτωπα με την επιστροφή των γονιών τους, καθώς και την άφιξη μιας θείας τους, η οποία απειλεί τη ζωή της Χόουπ. Ο τρίτος κύκλος παρουσιάζει τους Μάικλσον αντιμέτωπους με μια προφητεία που μιλάει για την πτώση τους και τους πρώτους βρικόλακες των γενεών τους, οι οποίοι αποζητούν εκδίκηση εδώ και χίλια χρόνια. Ο τέταρτος κύκλος διαδραματίζεται πέντε χρόνια αργότερα, με τους Μάικλσον να επιστρέφουν στη Νέα Ορλεάνη και να πρέπει να αντιμετωπίσουν το ξύπνημα μιας αρχαίας απειλής, η οποία θα καταστρέψει τα πάντα στο πέρασμά της. Ο πέμπτος και τελευταίος κύκλος λαμβάνει χώρα εφτά χρόνια αργότερα, με τη Χόουπ να είναι πια έφηβη και φοιτά στο σχολείο για τα υπερφυσικά παιδιά, το «Οικοτροφείο Σάλβατορ για Νέα και Χαρισματικά Παιδιά». Η απειλή από τον προηγούμενο κύκλο δεν έχει εξαλειφθεί πλήρως και οδηγεί στην τελική αυτοθυσία του Κλάους ώστε να σωθεί η Χόουπ, αλλά και όλοι οι υπόλοιποι.
Δήμος Κρωπίας
Ο Δήμος Κρωπίας είναι δήμος της ανατολικής Αττικής. Βρίσκεται στην περιοχή των Μεσογείων και συνορεύει με τους δήμους Παιανίας, Μαρκοπούλου Μεσογαίας, Σαρωνικού και Βάρης, ενώ μέσω Υμηττού συνορεύει με τους Δήμους Γλυφάδας, Ελληνικού-Αργυρούπολης, Ηλιούπολης καθώς και με το Δήμο Βύρωνα.  Αποτελείται από ένα κοινοτικό διαμέρισμα, καταλαμβάνει έκταση 103,1 τ.χλμ. και ο πληθυσμός του σύμφωνα με την εθνική απογραφή του 2011 είναι 30.307 κάτοικοι. Έδρα του δήμου είναι το Κορωπί. Λίγο πιο έξω από την πόλη εκτείνονται απέραντες αγροτικές εκτάσεις. Το έδαφος είναι πολύ γόνιμο (κάτι το συνηθισμένο στα Μεσόγεια) και καλλιεργούνται σε αυτό πλήθος προϊόντων, με σημαντικότερα τα αμπέλια, τις ελιές, τις συκιές, τις φιστικιές, το μέλι και τα λαχανικά.
The Originals
Παραγωγή
Στις 11 Ιανουαρίου 2013, ανακοινώθηκε πως ένα πιλοτικό επεισόδιο με τον τίτλο «The Originals» θα προβαλλόταν «μέσα» στη σειρά The Vampire Diaries και θα επικεντρωνόταν στους Αρχέγονους Βρικόλακες με πρωταγωνιστή τον Τζόζεφ Μόργκαν ως Κλάους. Η προβολή του επεισοδίου για πιθανή επιλογή μιας νέας σειράς, θα γινόταν κάπου μέσα στον Απρίλιο. Την επίβλεψη αυτής της δεύτερης προσπάθειας για μια spin-off σειρά θα είχε μόνο η Τζούλι Πλεκ, χωρίς τη συμμετοχή του Κέβιν Γουίλιαμσον. Στις 26 Απριλίου 2013, επιβεβαιώθηκε επισήμως πως η σειρά The Originals επιλέχθηκε για παραγωγή ολοκληρωμένου κύκλου επεισοδίων για την τηλεοπτική περίοδο 2013-14.
Ο πρώτος κύκλος της σειράς προγραμματίστηκε να κάνει πρεμιέρα την Τρίτη, 15 Οκτωβρίου 2013. Ωστόσο, στις 29 Ιουλίου 2013, το The CW ανακοίνωσε πως η πρεμιέρα θα γινόταν στις 3 Οκτωβρίου, μετά την πρεμιέρα του πέμπτου κύκλου της πατρικής σειράς The Vampire Diaries, έτσι ώστε να προσελκύσει περισσότερο κοινό από τους θαυμαστές της σειράς. Στις 10 Οκτωβρίου, το κανάλι παρήγγειλε τρία επιπρόσθετα επεισόδια για τη σειρά, ενώ στις 11 Νοεμβρίου αποφάσισε να επεκτείνει τον αριθμό των επεισοδίων για ολόκληρη τη σεζόν.
Silent Hill f
Παραγωγή
Το 2021 είχε αναφερθεί πως η Konami θα προχωρούσε στην επαναφορά της σειράς Silent Hill μέσω εξωτερικών ομάδων παραγωγής και σχεδιασμού παιχνιδιών. Τον Οκτώβριο του 2022 η Konami, ανακοίνωσε την κυκλοφορία τεσσάρων νέων παιχνιδιών και μιας νέας ταινίας έπειτα από σχεδόν μια δεκαετία από την τελευταία κυκλοφορία παιχνιδιού της σειράς, του Silent Hill: Downpour το 2012. H Konami ανέφερε πως το παιχνίδι παράγεται από την ιαπωνική ομάδα σχεδιασμού και παραγωγής παιχνιδιών Neobards Entertainment.
Δήμος Κρωπίας
Ιστορική εξέλιξη του δήμου
Ο Δήμος Κρωπίας συστάθηκε για πρώτη φορά το 1840 και προέκυψε από την συνένωση των παλαιότερων δήμων Αραφήνος και Μυρρινούντος. Αρχικά ονομάστηκε δήμος Κεκροπίας αλλά το 1842, με βασιλικό διάταγμα (ΒΔ), μετονομάστηκε σε δήμο Κρωπίας. Έδρα του δήμου ορίστηκε αρχικά το Κορωπί (τότε Κουρσαλάς), ενώ από το 1847 το Μαρκόπουλο. Ο δήμος συνόρευε με τους δήμους Μαραθώνος στα βόρεια, Αθηνών στα δυτικά και βόρεια και Λαυρίου στα νότια. Παρέμεινε αμετάβλητος μέχρι το 1912 οπότε διασπάστηκε στις κοινότητες Σπάτων, Παιανίας (τότε Λιόπεσι), Μαρκόπουλου και Κορωπίου.
The Originals
Παραγωγή
Η ηθοποιός Κλερ Χολτ, μετά την εμφάνισή της στο επεισόδιο που προβλήθηκε στις 11 Μαρτίου 2014, αποχώρησε από το βασικό καστ της σειράς. Η Χολτ επιβεβαίωσε πως θα επέστρεφε στη σειρά, αλλά προτεραιότητα για την ίδια εκείνη την περίοδο, ήταν να περάσει περισσότερο χρόνο με την οικογένειά της.
The Originals: The Awakening
Στις 10 Νοεμβρίου του 2014, μια διαδικτυακή σειρά με τον τίτλο The Originals: The Awakening (ελληνική απόδοση: Οι Αρχέγονοι: Η αφύπνιση) κυκλοφόρησε ως η τρίτη σειρά του franchise. Η σειρά διερευνά τον χαρακτήρα του Κολ Μάικλσον και τη σχέση του με τα αδέλφια του. Διαδραματίζεται τη χρονιά του 1914, όπου ο Κολ αναζητά μια συμμαχία με τις μάγισσες της πόλης. Η σειρά δίνει απαντήσεις σε μερικά ερωτήματα από το παρελθόν του Κολ, συμπεριλαμβανομένου του ξεκινήματος της αντιπαλότητας με την οικογένειά του, καθώς και της μοναδικής προϊστορίας που έχει με τις μάγισσες της Νέας Ορλεάνης.
Κάθε επεισόδιο έχει διάρκεια περίπου δύο λεπτά και η σειρά ολοκληρώθηκε στις 8 Δεκεμβρίου 2014, έπειτα από τέσσερα επεισόδια. Μέχρι σήμερα, το The Originals: The Awakening αποτελεί τη μόνη διαδικτυακή σειρά στο franchise του The Vampire Diaries.
Home media
Ο κάθε κύκλος της σειράς κυκλοφόρησε όσο σε DVD όσο και σε Blu-ray μορφή. Στον παρακάτω πίνακα, φαίνονται οι ημερομηνίες κυκλοφορίας όλων των κύκλων ανά περιοχή.
Βιβλία
Στις 27 Ιανουαρίου 2015, κυκλοφόρησε το πρώτο βιβλίο μιας σειράς διηγημάτων βασισμένων στην σειρά. Συνολικά, κυκλοφόρησαν τρία βιβλία (The Rise, The Loss και The Resurrection), τα οποία γράφτηκαν από τη δημιουργό της σειράς, Τζούλι Πλεκ.
Τα εξώφυλλα των τριών βιβλίων της σειράς: The Rise, The Loss και The Resurrection αντίστοιχα.
Spin-off
Τον Αύγουστο του 2017, ανακοινώθηκε πως μια spin-off σειρά που θα επικεντρωνόταν στη Χόουπ Μάικλσον, την κόρη του Κλάους και της Χέιλι, βρισκόταν σε ανάπτυξη. Η Τζούλι Πλεκ, η συνδημιουργός της σειράς The Vampire Diaries και δημιουργός της σειράς The Originals, έγραψε το σενάριο και πιστώνεται ως η δημιουργός και αυτής της σειράς. Τον Ιανουάριο του 2018, αποκαλύφθηκε πως τα γυρίσματα για το πιλοτικό επεισόδιο θα ξεκινούσαν στο δεύτερο τρίμηνο του έτους. Τον Μάρτιο ανακοινώθηκε πως στην πραγματικότητα ζητήθηκε ένα πιλοτικό επεισόδιο για τη spin-off σειρά, αλλά αντί ενός παραδοσιακού πιλοτικού επεισοδίου, η Πλεκ θα παρουσίαζε στο The CW ένα δεκαπεντάλεπτο πιλοτικό επεισόδιο. Ανακοινώθηκε επίσης πως ο βετεράνος από το The Vampire Diaries, Ματ Ντέιβις, θα πρωταγωνιστούσε στο πρότζεκτ μαζί με τους Άρια Σαγκασέμι, Κουίνσι Φάους, Τζένι Μπόιντ και Κάιλι Μπράιαντ. Η Σαγκασέμι θα έκανε το ντεμπούτο της στον πέμπτο κύκλο της σειράς The Originals, ως η φίλη της Χόουπ, Λάντον.
Στις 11 Μαΐου 2018, ανακοινώθηκε πως η spin-off σειρά, η οποία θα ονομαζόταν Legacies, επιλέχθηκε για να ξεκινήσει να προβάλλεται την τηλεοπτική σεζόν 2018-19. Η ιστορία επικεντρώνεται γύρω από «την 17χρονη Χόουπ, τις δίδυμες κόρες του Αλάρικ και άλλων νεαρών μαγισσών, βρικολάκων και λυκανθρώπων» καθώς ενηλικιώνονται στο ειδικό σχολείο «Οικοτροφείο Σάλβατορ για Νεαρά και Χαρισματικά Παιδιά», το οποίο δημιούργησαν και διευθύνουν οι Αλάρικ και Κάρολαϊν.
Δήμος Κρωπίας
Ιστορική εξέλιξη του δήμου
Η κοινότητα Κορωπίου αποτέλεσε την πρόδρομη μορφή του σημερινού Δήμου Κρωπίας. Η τότε κοινότητα περιλάμβανε επιπλέον τους οικισμού Βάρη, Κίτσι και Άγιος Νικόλαος. Το 1929 η Βάρη αποτέλεσε ξεχωριστή κοινότητα και συμπεριέλαβε στα όριά της και τους οικισμού Βούλα και Βουλιαγμένη. Το 1946 η κοινότητα Κορωπίου αναγνωρίστηκε σε δήμο ο οποίος ονομάστηκε δήμος Κρωπίας. Τα επόμενα χρόνια μέσα στα όρια του δήμου αναγνωρίστηκαν οι οικισμοί Καρελλάς, Άγιος Δημήτριος και Αγία Μαρίνα. Ο δήμος διατηρήθηκε αμετάβλητος με την μεταρρύθμιση της διοικητικής διαίρεσης της χώρας το 1997 σύμφωνα με το Σχέδιο «Καποδίστριας», ενώ θα διατηρηθεί αμετάβλητος και μετά την εφαρμογή του Σχεδίου «Καλλικράτης» που τέθηκε σε ισχύ την 1η Ιανουαρίου του 2011.
Αγροτική Οικονομία
Λίγο πιο έξω από την πόλη εκτείνονται απέραντες αγροτικές εκτάσεις. Το έδαφος είναι πολύ γόνιμο (κάτι το συνηθισμένο στα Μεσόγεια) και καλλιεργούνται σε αυτό πλήθος προϊόντων, με σημαντικότερα τα αμπέλια, τις ελιές, τις συκιές, τις φιστικιές, το μέλι και τα λαχανικά. Στην περιοχή υπάρχουν κτηνοτροφικές μονάδες όπου πολλά από τα προϊόντα τους πωλούνται στα τοπικά καταστήματα.
Silent Hill f
Παραγωγή
Ο σκηνοθέτης του νέου παιχνιδιού είναι ο Al Yang, ο οποίος αποτελεί τον καλλιτεχνικό διευθυντή της NeoBards Entertainment, ενώ το σενάριο επιμελείται ο συγγραφέας Ryukishi07. Ο σχεδιασμός των χαρακτήρων υπόκειται στον Iάπωνα σχεδιαστή Kera, και σύμφωνα με πληροφορίες παραγωγός της είναι ο Motoi Okamoto, ο οποίος αποτελεί παλαιό συνεργάτη της Nintendo.
Θεματολογία
Η κεντρική θεματολογία του παιχνιδιού προσανατολίζεται σε μια εγκαταλελειμμένη ιαπωνική πόλη κατά την διάρκεια της δεκαετίας του 1960, όπου και την περιτριγυρίζει το γνωστό πέπλο ομίχλης που υπάρχει σε κάθε προσθήκη της σειράς. Στην ανακοίνωση του παιχνιδιού και στην προβολή ορισμένων πλάνων από την πρώιμη παραγωγή του παιχνιδιού παρουσιάζεται μια νεαρή γυναίκα η οποία προσπαθεί να ξεφύγει από μια ραγδαία εξάπλωση ενός είδους μύκητα-φυτού το οποίο φαίνεται να κατακλύζει σιγά σιγά το περιβάλλον, ενώ ταυτόχρονα δείχνει μέσω των κινήσεών του να διαθέτει και νοημοσύνη.
Εξωτερικοί σύνδεσμοι
Κατηγορία:Επερχόμενα βιντεοπαιχνίδια Κατηγορία:Βιντεοπαιχνίδια Silent Hill Κατηγορία:Βιντεοπαιχνίδια της Konami Κατηγορία:Βιντεοπαιχνίδια επιβίωσης Κατηγορία:Βιντεοπαιχνίδια τρόμου Κατηγορία:Βιντεοπαιχνίδια τοποθετημένα στα 1960s Κατηγορία:Βιντεοπαιχνίδια τοποθετημένα στην Ιαπωνία Κατηγορία:Βιντεοπαιχνίδια ανεπτυγμένα στην Ταϊβάν
Ιστορία των Εβραίων στον Βόλο
μικρογραφία|263x263εσ|Η συναγωγή του Βόλου. Ιστορικές πηγές αναφέρουν ότι ήδη από τον 1ο αιώνα μ.Χ. ζούσαν Εβραίοι στην περιοχή της Μαγνησίας και συγκεκριμένα στον Αλμυρό. Στην αρχαία Δημητριάδα, τον σημερινό δηλαδή Βόλο, αναφέρεται εβραϊκή παρουσία ήδη από τον 2ο αιώνα μ.Χ.
Φερχάτ Αμπάς
Ο Φερχάτ Αμπάς (فرحات عباس, Farḥāt ʿAbbās, 24 Αυγούστου 1899 – 24 Δεκεμβρίου 1985)  ήταν Αλγερινός πολιτικός ο οποίος ενήργησε προσωρινά ως πρόεδρος της χώρας πριν την ανεξαρτησία της, από το 1958 έως το 1961, καθώς και ως πρώτος Πρόεδρος της Εθνοσυνέλευσης και πρώτος προσωρινός Πρόεδρος μετά την ανεξαρτησία. Οι πολιτικές του απόψεις μεταβλήθηκαν από τη φιλογαλλική συνεργασία σε εκείνες ενός επαναστατικού εθνικιστή, σε περίοδο περίπου είκοσι ετών.